**การศึกษาความสามารถในการพูดภาษาอังกฤษของผู้เรียนชั้นมัธยมศึกษาปีที่ 3**

**ที่ได้รับการจัดการเรียนรู้โดยใช้สถานการณ์เป็นฐาน**

**นวพร กุลชนะจิระ**

**มหาวิทยาลัยศรีนครินทรวิโรฒ**

**Navaporn.nueng@g.swu.ac.th**

**บทคัดย่อ**

การวิจัยครั้งนี้มีจุดมุ่งหมายเพื่อพัฒนาความสามารถในการพูดภาษาอังกฤษของผู้เรียนชั้นมัธยมศึกษาปีที่ 3 ที่ได้รับการจัดการเรียนรู้โดยใช้สถานการณ์เป็นฐาน ประชากรที่ใช้ในการวิจัยครั้งนี้เป็นผู้เรียนชั้นมัธยมศึกษาปีที่ 3 ที่กำลังเรียนในภาคเรียนที่ 2 ปีการศึกษา 2563 โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานคร จำนวน 8 ห้องเรียน รวม 336 คน โดยกลุ่มตัวอย่างที่ใช้ในการวิจัยมีจำนวน 41 คน ซึ่งได้จากการสุ่มแบบกลุ่ม โดยใช้ห้องเรียนเป็นหน่วยสุ่ม เครื่องมือที่ใช้ในการวิจัยครั้งนี้ประกอบด้วย 1) แบบทดสอบความสามารถการในพูดภาษาอังกฤษ 2) แบบประเมินด้านการพูดภาษาอังกฤษ สถิติที่ใช้ในการวิจัย คือ ค่าเฉลี่ย ส่วนเบี่ยงเบนมาตรฐาน และค่า t-test แบบ dependent samples ผลการวิจัยพบว่า พัฒนาการของผู้เรียนชั้นมัธยมศึกษาปีที่ 3 ที่ได้รับการจัดการเรียนโดยใช้สถานการณ์เป็นฐานทางด้านความสามารถการในพูดภาษาอังกฤษหลังจากจัดการเรียนรู้สูงกว่าก่อนจัดการเรียนรู้อย่างมีนัยสำคัญทางสถิติที่ระดับ .01

**คำสำคัญ**: ผู้เรียนชั้นมัธยมศึกษาปีที่ 3, การจัดการเรียนโดยใช้สถานการณ์เป็นฐาน, ความสามารถการในพูดภาษาอังกฤษ

**THE STUDY OF ENGLISH SPEAKING ABILITY FOR GRADE 9TH THAI**

**STUDENTS BY SITUATION-BASED LEARNING**

**Navaporn Kulchanajira**

**Srinakharinwirot University**

**Navaporn.nueng@g.swu.ac.th**

**ABSTRACT**

The objectives of this study are to develop the English-speaking ability of Grade Nine Thai students by Situation-Based Learning. The population in this research were Grade Nine Thai students at Nongchokpittayanusorn School in the Nongchok district office in Bangkok in the second semester of the 2019 academic year which in 8 classes. The samples in this study included 41 students. They were selected using the simple cluster random sampling method. The instruments of this research were: 1) an English-speaking test 2) an English-speaking Assessment. The data were analyzed by Mean, Standard Deviation and a t-test for the dependent samples. The research revealed that their posttest English speaking ability was higher than the pretest at a statistically level of .01.

**Keywords:** Grade Nine Thai students, Situation-Based Learning, English-speaking ability

**บทนำ**

ภาษาอังกฤษเป็นภาษาที่ผู้คนทั่วโลกนิยมใช้กันอย่างแพร่หลาย โดยใช้ภาษาอังกฤษเป็นหลักในการสื่อสาร ถึงจำนวนสองพันล้านคนหรือ 1 ใน 3 ของประชากรของโลก ดังนั้นจึงไม่น่าแปลกใจที่ใคร ๆ ก็ต้องการพูดภาษาอังกฤษให้ได้ ซึ่งทางภาครัฐพยายามจะบรรจุหลักสูตรการเรียนการสอนภาษาอังกฤษให้แก่ผู้เรียนไทย โดยประกาศนโยบายให้ผู้เรียนเรียนภาษาอังกฤษเป็นภาษาต่างประเทศภาษาหนึ่ง โดยกำหนดให้มีการสอนตั้งแต่ระดับประถมศึกษาเป็นต้นไปในปี พ.ศ.2538 และได้ประกาศใช้หลักสูตรภาษาอังกฤษ พ.ศ.2539 รวมทั้งส่งเสริมให้มีการเปิดโรงเรียนนานาชาติและโรงเรียน English program ซึ่งเป็นโรงเรียนที่จัดการเรียนการสอนตามหลักสูตรกระทวงศึกษาธิการโดยใช้ภาษาอังกฤษ เป็นสื่อในการจัดเรียนการสอน ปัจจัยหลักที่ส่งผลต่อพัฒนาการทางด้านการเรียนภาษาอังกฤษของผู้เรียนไทย ซึ่งสามารถสรุปได้ดังนี้ เหตุผลประการแรก คือ การสื่อสารในสถานการณ์ต่าง ๆ ซึ่งในชีวิตจริงผู้เรียนได้ใช้ภาษาอังกฤษในการสื่อสารน้อยมาก ส่งผลต่อการพัฒนาความสามารถในการพูดภาษาอังกฤษของผู้เรียน ประการต่อมา คือผู้เรียนขาดความมั่นใจ เพราะไม่คุ้นเคยกับการสื่อสารภาษาอังกฤษ เนื่องจากผู้เรียนเหตุผลประการแรกที่ผู้เรียนไม่ค่อยได้ใช้ภาษาอังกฤษในการสื่อสาร เมื่อถึงเวลาหรือมีโอกาสได้สื่อสาสาร ผู้เรียนจึงเกิดรู้สึกกลัวว่าสิ่งที่สื่อสารออกไปอาจไม่ถูกต้อง (Brainfit, 2018) ซึ่งสอดคล้องกับเหตุผลอีกประการคือ ผู้เรียนของประเทศไทยคุ้นเคยแต่กับความถูกต้องของหลักไวยากรณ์ โดยละเลยว่าผู้ที่ใช้ภาษาอังกฤษกันได้อย่างไหลลื่นในชีวิตประจำวันนั้นใช้กันอย่างไร กังวลกับหลักไวยากรณ์จนพูดภาษาอังกฤษไม่ได้ เนื่องจากผู้เรียนส่วนใหญ่เรียนเพื่อใช้สอบ และระบบการเรียนการสอนก็เริ่มต้น และเน้นไวยากรณ์เป็นหลัก ส่งผลให้ผู้เรียนส่วนใหญ่นั้น เน้นการท่องไวยากรณ์เพื่อเข้าไปสอบ ไม่ได้เรียนเพื่อการนำไปใช้สื่อสารเป็นหลักแต่อย่างใด แต่ในทางกลับกันทักษะการพูดหรือการสื่อสารนั้นเน้นฝึกการใช้เพื่อที่จะสื่อสารให้ผู้ฟังเข้าใจ นี่จึงเป็นปัจจัยหลักที่ว่าทำไมทั้งที่ผู้เรียนแม่นยำในไวยากรณ์แต่พูดภาษาอังกฤษไม่ได้ (Council, 2019; English, 2019, online) ประการสุดท้ายสืบเนื่องจากเหตุผลข้างต้นที่กล่าวมาแล้ว ส่งผลให้ผู้เรียนเกิดความเคร่งเครียดกับการเรียนภาษาอังกฤษ ผู้เรียนส่วนใหญ่จึงหมดความพยายาม ผู้เรียนหลายคนคิดว่าเหตุผลที่ต้องเรียนภาษาอังกฤษนั้นเพื่อโอกาสในการประกอบอาชีพและการศึกษาต่อที่ดีในอนาคต ส่งผลให้ผู้เรียนไม่รู้สึกสนุกกับการเรียน ท้อและหมดแรงกระตุ้น และยิ่งเวลาผ่านไปนานยิ่งทำให้ผู้เรียนรู้สึกเบื่อ เหนื่อยและไม่อยากเรียนเพราะมีความรู้สึกว่ากดดันและไม่สนุก (Globish, 2019, online) ซึ่งในอีกทางหนึ่งสามารถสังเกตุได้จากผลการทดสอบทางการศึกษาเเห่งชาติขั้นพื้นฐานหรือโอเน็ตเฉลี่ยย้อนหลัง 3 ปีล่า ของผู้เรียนไทย คือปี 2560 - 2562 อยู่ที่ 30.45, 29.45 และ 33.25 ตามลำดับ คะแนนในวิชาภาษาอังกฤษของผู้เรียนไทยยังไม่ผ่านครึ่งหนึ่งหรือ 50% ดังนั้นจะเห็นได้ว่าการที่ผู้เรียนทำคะแนนได้ต่ำ ไม่ถึงครึ่งสะท้อนอะไรบางอย่างในวงการศึกษาไทย (Springnews, 2558; สถาบันทดสอบทางการศึกษาแห่งชาติ(องค์การมหาชน), 2563, ออนไลน์) ด้วยเหตุผลทั้งหมดที่กล่าวมานั้นเป็นผลให้ความสามารถในการพูดของผู้เรียนนั้นต้องได้รับการพัฒนาอย่างต่อเนื่อง

ผู้วิจัยตระหนักถึงหัวใจหลักในการเรียนการสอนภาษาอังกฤษ คือการที่ผู้เรียนควรจะต้องมีความสามารถในการสื่อสารได้เบื้องต้นก่อนแล้วจึงต่อยอดไปสู่การพัฒนาความสามารถทางด้านอื่นของการเรียนรู้ภาษาอังกฤษ ด้วยเหตุผลดังกล่าวผู้วิจัยได้ทำการศึกษาหาข้อมูลเพิ่มเติมและพบโรงเรียนที่เหมาะแก่การทำการวิจัย ได้แก่โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานคร ซึ่งเป็นโรงเรียนขยายโอกาส เปิดสอนตั้งแต่ระดับชั้นอนุบาลที่ 1 ถึง ชั้นมัธยมศึกษาปีที่ 3 และเป็นโรงเรียนที่มีขนาดใหญ่ที่สุดในเขตหนองจอก และเขตหนองจอกเป็นเขตที่ใหญ่ที่สุดของสังกัดกรุงเทพมหานคร แต่มีผลคะแนนสอบโอเน็ตเฉลี่ยย้อนหลัง 3 ปีล่าสุด คือปี 2560 - 2562 อยู่ที่ 27.07, 25.70 และ 28.10 ตามลำดับ (สถาบันทดสอบทางการศึกษาแห่งชาติ(องค์การมหาชน), 2563, ออนไลน์) ของผู้เรียนระดับชั้นมัธยมศึกษาปีที่ 3 ในรายวิชาภาษาอังกฤษ ต่ำกว่าเกณฑ์ 50% และต่ำกว่าคะแนนเฉลี่ยของประเทศ สื่อถึงปัญหาทางด้านความสามารถทางภาษาอังกฤษของผู้เรียนที่สถานศึกษาแห่งนี้ประกอบกับผลสัมฤทธิ์ทางการเรียนในรายวิชาภาษาอังกฤษของผู้เรียนระดับชั้นมัธยมศึกษาปีที่ 3 ภายใน 3 ปีย้อนหลังอยู่ในเกณฑ์พอใช้ ซึ่งหมายถึงความสามารถทางด้านภาษาอังกฤษทั้ง 4 ทักษะของผู้เรียนควรได้รับการพัฒนา ผู้วิจัยจึงพิจารณาดำเนินการวิจัยในด้านของความสามารถในการพูดภาษาอังกฤษของผู้เรียนระดับชั้นมัธยมศึกษาปีที่ 3 ของสถานศึกษาแห่งนี้ เพื่อส่งเสริมให้ผู้เรียนสามารถพัฒนาความสามารถในการพูดภาษาอังกฤษ แล้วนำไปต่อยอดพัฒนาความสามารถในด้านอื่นๆในการเรียนรู้ภาษาอังกฤษต่อไป

ผู้วิจัยจึงใช้รูปแบบการจัดการเรียนรู้โดยใช้สถานการณ์เป็นฐานเพื่อจัดกิจกรรมทางภาษาอังกฤษให้ผู้เรียน เพื่อการพัฒนาความสามารถการในพูดภาษาอังกฤษของผู้เรียนชั้นมัธยมศึกษาปีที่ 3 โรงเรียนหนองจอกพิทยานุสรณ์ สำนักงานเขตหนองจอก กรุงเทพมหานคร โดยจัดให้ผู้เรียนได้เรียนรู้ผ่านการใช้รูปแบบการจัดการเรียนรู้โดยใช้สถานการณ์เป็นฐานที่จะทำให้ผู้เรียนได้ใช้ความสามารถในการพูดภาษาอังกฤษจริงในเชิงปฏิบัติ เพื่อก่อให้เกิดการพัฒนาความสามารถการในพูดภาษาอังกฤษได้เต็มที่และต่อเนื่อง และด้วยสถานการณ์การแพร่ระบาดของเชื้อไวรัส Covid-19 ที่เกิดขึ้นทั่วโลกรวมถึงประเทศไทยด้วยนั้น ได้มีนโยบายการป้องกันการแพร่ระบาดของเชื้อไวรัส Covid-19 ภายในประเทศและสำนักการศึกษา กรุงเทพมหานคร ที่ได้ออกแบบการจัดการเรียนรู้แบบ 4 on ครอบคลุมทุกกลุ่ม ประกอบด้วย ONLINE ON-AIR ON HAND และ ON SITE ซึ่งถือเป็นการผสมผสานการศึกษาแบบดั่งเดิม (Old Normal) เข้าการศึกษาในชีวิตวิถีใหม่ (New Normal) ทำให้เกิดระบบการจัดการศึกษาในรูปแบบใหม่ที่สถาบันการศึกษาทุกระดับต้องปรับตัวในสถานการณ์ปัจจุบัน และต้องเตรียมเพื่ออนาคต (Next Normal) (**ฉลองรัฐ เฌอมาลย์ชลมารค,** 2563, ออนไลน์; เทื้อน ทองแก้ว, 2563, น. 1; ธนพิชฌน์ แก้วกา, 2563, ออนไลน์) ผู้วิจัยจึงได้ศึกษาแนวทางการจัดกิจกรรมการจัดการเรียนรู้โดยใช้สถานการณ์เป็นฐานที่สอดคล้องสถานการณ์การแพร่ระบาดของเชื้อไวรัส Covid-19 โดยการจัดกิจกรรมการเรียนรู้ผ่านสถานการณ์เป็นทางเลือกที่จะพัฒนาความสามารถการสื่อสารภาษาอังกฤษได้อย่างเป็นรูปธรรม เพราะสถานการณ์เป็นการเรียนแบบที่ผู้เรียนลงมือกระทําด้วยตนเองตามแนวคิด Learning by doing นั้นผู้เรียนจะสามารถนําความสามารถในการพูดภาษาอังกฤษไปใช้ได้ง่ายกับสถานการณ์จริง โดยการที่ผู้เรียนเรียนรู้ผ่านรูปแบบการจัดการเรียนรู้โดยใช้สถานการณ์เป็นฐานจากห้องเรียนสู่สถานการณ์จริงในชีวิต Learning by doing, Learning to do ไม่ว่าจะเรียกแบบไหนนั่นคือการที่ผู้สอนให้ผู้เรียนได้พูดภาษาอังกฤษในสถานการณ์จริง ได้ฝึกทำในสภาพแวดล้อมจริง เหล่านี้คือการสนับสนุนให้เด็กได้พัฒนาคุณลักษณะที่พึงประสงค์ตามวัย ซึ่งทำให้เกิดความสามารถต่าง ๆ เช่น ความสามารถการคิดวิเคราะห์ การแก้ไขปัญหา ในสถานการณ์ต่างๆผ่านกิจกรรมการจัดการเรียนรู้โดยใช้สถานการณ์เป็นฐาน รวมทั้งการได้มีโอกาสเป็นผู้นำในแต่ละครั้งของการทำกิจกรรม แต่ทั้งหมดนั้นต้องอยู่ภายใต้การควบคุมดูแลของผู้สอน ผู้สอนมีหน้าที่ช่วยให้กระบวนการเรียนรู้ของผู้เรียนเกิดขึ้นได้ ส่วนใหญ่การเรียนการสอนไม่เน้นเรียนในห้องเรียน จะเรียนตามใต้อาคาร สนามหญ้า ไม่เน้นท่องจำแต่เน้นให้ผู้เรียนเข้าใจ และผู้สอนได้นำผู้เรียนไปเรียนรู้จริง ไม่ว่าจะเป็นหลักสูตรใด ๆ ถือได้ว่าเป็นวิธีการสอนอย่างหนึ่งที่สามารถกระตุ้นให้ผู้เรียนสนใจและสร้างเสริมประสบการณ์ด้านต่าง ๆ ให้แก่ผู้เรียน พร้อมทั้งฝึกความสามารถการสื่อสารภาษาอังกฤษ ซึ่งจะช่วยพัฒนาความสามารถในการผู้ภาษาอังกฤษของผู้เรียนได้ และนำไปใช้ในชีวิตประจำวันได้ดียิ่งขึ้น (Al-Eiadeh, Sobh, Zoubi, และ Al-Khasawneh, 2016, p. 181-195)

**วัตถุประสงค์การวิจัย**

เพื่อเปรียบเทียบความสามารถการในพูดภาษาอังกฤษของผู้เรียนชั้นมัธยมศึกษาปีที่ 3 โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานครก่อนและหลังใช้รูปแบบการจัดการเรียนรู้โดยใช้สถานการณ์เป็นฐาน

**สมมติฐานการวิจัย**

ผู้เรียนชั้นมัธยมศึกษาปีที่ 3 มีความสามารถการในพูดภาษาอังกฤษสูงกว่าก่อนจัดการเรียนรู้โดยใช้สถานการณ์เป็นฐาน

**วิธีดำเนินการวิจัย**

1. ประชากรและการเลือกกลุ่มตัวอย่าง

ประชากรที่ใช้ในการวิจัยเป็นผู้เรียนชั้นมัธยมศึกษาปีที่ 3 โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานคร ภาคเรียนที่ 2 ปีการศึกษา 2563 ห้องเรียนจำนวน 8 ห้องเรียน จำนวน 336 คน กลุ่มตัวอย่างที่ใช้ในการวิจัย คือ ผู้เรียนชั้นมัธยมศึกษาปีที่ 3 โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานคร ภาคเรียนที่ 2 ปีการศึกษา 2563 ซึ่งได้มาจากการสุ่มแบบกลุ่ม (Cluster random sampling) โดยทางโรงเรียนจัดห้องเรียนแบบคละความสามารถเป็นจำนวน 8 ห้องเรียน ได้ผู้เรียนชั้นมัธยมศึกษาปีที่ 3/6 ซึ่งมีผู้เรียนจำนวน 41 คน เป็นกลุ่มทดลองตัวแปรที่ศึกษา ดำเนินการทดลองในภาคเรียนที่ 2 ปีการศึกษา 2563 โดยใช้เวลาในการทดลองสัปดาห์ละ 2 คาบเรียน เป็นเวลา 10 สัปดาห์ ใช้เวลาในการทดสอบก่อนและหลังเรียนอย่างละ 1 คาบเรียน รวมทั้งหมดเป็น 22 คาบเรียน

1. เครื่องมือที่ใช้ในการเก็บรวบรวมข้อมูล ประกอบด้วย
   1. แผนการจัดการเรียนรู้โดยใช้รูปแบบการจัดการเรียนรู้โดยใช้สถานการณ์เป็นฐาน

จัดทำขึ้นโดยศึกษาคำอธิบายรายวิชา และตัวชี้วัด ตามโครงสร้างรายวิชา วิชาภาษาอังกฤษ กลุ่มสาระการเรียนรู้กลุ่มภาษาต่างประเทศ ระดับชั้นมัธยมศึกษาปีที่ 3 ตามหลักสูตรสถานศึกษา โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานครและเลือกเนื้อหาที่จะใช้ในการจัดการเรียนรู้โดยใช้สถานการณ์เป็นฐานโดยเป็น หนังสือเรียนประกอบการเรียนในรายวิชาภาษาอังกฤษพื้นฐาน รหัสวิชา อ 23102 ของผู้เรียนชั้น มัธยมศึกษาปีที่ 3 ประกอบกับบทความ เพลง คลิปวิดีโอ และสื่อที่พบเห็นในชีวิตประจำวันจากสื่ออินเทอร์เน็ต โดยพิจารณาถึงความสอดคล้องกับกิจกรรมสร้างแผนการจัดการเรียนรู้โดยใช้สถานการณ์เป็นฐาน จำนวน 3 แผน ดังนี้

แผนที่ 1 กิจกรรมการแสดงบทบาทสมมติ (Role-Play) สาระสำคัญมีดังนี้ Asking and answering Yes/No, questions, Express future plans and Order food items and drinks

แผนที่ 2 กิจกรรมการเล่าเรื่อง (Storytelling) สาระสำคัญมีดังนี้ Introduce oneself to a group and suppose oneself to be another Asean nations and I’ll have to think about it.

แผนที่ 3 กิจกรรมการร้องเพลง (Song) สาระสำคัญมีดังนี้ Make suggestion and Express preferences

นำแผนการจัดการเรียนรู้ทั้ง 3 แผน ที่สร้างเรียบร้อยแล้ว นำเสนออาจารย์ที่ปรึกษาปริญญานิพนธ์ และผู้เชี่ยวชาญจำนวน 3 ท่าน เพื่อพิจารณาความถูกต้อง ความสอดคล้อง ของเนื้อหาและความเหมาะสมของการจัดการเรียนการสอน เพื่อนำข้อมูลที่ได้มาปรับปรุงและแก้ไขตามคำแนะนำแล้วนำแผนการจัดการเรียนรู้ที่ผ่านการตรวจสอบจากผู้เชี่ยวชาญ 3 ท่าน และ ปรับปรุงแก้ไขข้อบกพร่องเรียบร้อยแล้ว ไปทดลองใช้กับผู้เรียนที่ไม่ใช่กลุ่มตัวอย่าง จำนวน 41 คน และนำข้อบกพร่องมาปรับปรุงแก้ไขให้เรียบร้อย ก่อนนำไปทดลองจริง

2.2 แบบประเมินด้านความสามารถการในพูดภาษาอังกฤษ

จัดทำขึ้นโดยศึกษาและวิเคราะห์หลักสูตร เนื้อหา และจุดมุ่งหมายที่กําหนดในสาระและมาตรฐานการเรียนรู้กลุ่มสาระการเรียนรู้ภาษาต่างประเทศ ระดับชั้นมัธยมศึกษาปีที่ 3 ตามที่หลักสูตรแกนกลางการศึกษาขั้นพื้นฐาน พุทธศกัราช 2551 (ฉบับปรับปรุง พ.ศ. 2560) รวมทั้งจุดประสงค์ของเนื้อหาที่ ใช้ในการทดลอง เพื่อนําไปใช้ในการสร้างแบบทดสอบและ ศึกษาหลักการ ทฤษฎี และเอกสารที่เกี่ยวข้องกับการสร้างแบบทดสอบ ความสามารถการในพูดภาษาอังกฤษ ด้วยการจัดการเรียนรู้โดยใช้สถานการณ์เป็นฐาน ดำเนินการสร้างแบบทดสอบวัดความสามารถการในพูดภาษาอังกฤษหลังการทดลอง 1 ชุด แบ่งออกเป็น 3 ตอน

- ตอนที่ 1 กําหนดให้ผู้เรียนแสดงบทบาทสมมติ (Role-Play) ตามหัวข้อที่กําหนดให้ จํานวน 1 หัวข้อจาก 10 หัวข้อ ด้วยวิธีการสุ่มหัวข้อ ด้วยวิธีการสุ่มหัวข้อ โดยกําหนดให้ผู้เรียนแสดงบทบาทสมมติกับเพื่อน แบบทดสอบประกอบด้วยหัวข้อดังต่อไปนี้ Ask for information each other, Invitation to the party, Suggest the way to somewhere, Require someone to do something, Make an appointment, Advice someone to do something, Console a friend, See a doctor, Talk to teacher, and Discussion about the project

- ตอนที่ 2 กําหนดให้ผู้เรียนเล่าเรื่อง (Storytelling) ตามหัวข้อที่กําหนดให้ จํานวน 1 หัวข้อจาก 10 หัวข้อ ด้วยวิธีการสุ่มหัวข้อ โดยกําหนดให้ผู้เรียนเล่าเรื่อง แบบทดสอบประกอบด้วยหัวข้อดังต่อไปนี้ Yourself, Movie/ Series, Best friend, Game, Fashion, Activity, Actor/Actress, Idol/ Influencer, Family, and School

- ตอนที่ 3 กําหนดให้ผู้เรียนร้องเพลง (Song) ตามหัวข้อที่กําหนดให้ จํานวน 1 หัวข้อจาก 10 หัวข้อ ด้วยวิธีการสุ่มหัวข้อ โดยกําหนดให้ผู้เรียนร้องเพลงพร้อมบอกเหตุในการเลือกเพลงที่สอดคล้องกับหัวข้อที่ได้ แบบทดสอบประกอบด้วยหัวข้อดังต่อไปนี้ Love/ Romance, Broken heart, Have a crush on you, Enjoy/Dance, Remembrance, Miss, Cheer up, Movie/Cartoon/Series, Friendship, and Teenage

โดยชุดนี้ใช้ทดสอบทั้งก่อนและหลังการทดลอง เพื่อวัดความสามารถทางการพูดในหัวข้อต่าง ๆ ตามที่กําหนด และเนื่องจากสถานการณ์การแพร่ระบาดของเชื้อไวรัส Covid-19 ที่เกิดขึ้น จึงมีการปรับรูปแบบของการทดสอบจากรูปแบบเดิมในห้องเรียนเปลี่ยนเป็นให้ผู้เรียนอัดคลิปวิดีโอส่งผู้ประเมินเพื่อให้เป็นไปตามนโยบายการป้องกันการแพร่ระบาดของเชื้อไวรัส Covid-19 ภายในประเทศและสำนักการศึกษา กรุงเทพมหานคร

เกณฑ์การให้คะแนนความสามารถการในพูดภาษาอังกฤษ โดยใช้เกณฑ์การประเมิน IELTS Speaking Band Descriptors (IELTS, 2018) แบ่งออกเป็น 4 ส่วน คือ Fluency and Coherence ความคล่องและความต่อเนื่อง Lexical Resource (Vocabulary) ความหลากหลายของคำคัพท์ที่ใช้ Grammatical Range and Accuracy ความหลากหลายของไวยกรณ์ที่ใช้และความถูกต้องในการใช้ และ Pronunciation สำเนียงการออกเสียง ทั้งนี้จะให้นําหนักคะแนนตั้งแต่ 0 – 9 คะแนน โดยแบบทดสอบชุดนี้ใช้เกณฑ์การประเมิน IELTS Speaking Band Descriptors (IELTS, 2018) ทั้ง 4 ส่วน คือ Fluency and Coherence ความคล่องและความต่อเนื่อง Lexical Resource (Vocabulary) ความหลากหลายของคำคัพท์ที่ใช้ Grammatical Range and Accuracy ความหลากหลายของไวยกรณ์ที่ใช้และความถูกต้องในการใช้ และ Pronunciation สำเนียงการออกเสียง โดยมีผู้ประเมินให้คะแนน 3 คน ได้แก่ ผู้วิจัย และ ครูผู้สอนภาษาอังกฤษอีก 2 ท่านที่มีประสบการณ์ในการสอนใกล้เคียงกับผู้วิจัย ซึ่งมีความเข้าใจแบบทดสอบ เกณฑ์การให้คะแนน และวิธีการให้คะแนนที่ตรงกัน จากนั้นนําคะแนนที่ได้จากผู้ประเมินทั้ง 3 คนมารวมกันแล้วหาค่าเฉลี่ย

1. การเก็บรวบรวมข้อมูล

การวิจัยครั้งนี้ใช้วิธีการเก็บรวบรวมข้อมูลจากการทดลองแบบ One-group pretest-posttest design (Fitz-Gibbon และคนอื่น ๆ, 1987)

วิธีการดำเนินการทดลอง

ผู้วิจัยดำเนินการทดลองกับผู้เรียนชั้นมัธยมศึกษาปีที่ 3/6 ในภาคเรียนที่ 2 ปี การศึกษา 2563 เป็นระยะเวลา 10 สัปดาห์ สัปดาห์ละ 2 คาบ คาบละ 50 นาที โดยมีขั้นตอนในการดำเนินการดังนี้

1 ชี้แจงจุดประสงค์การเรียนการสอน ทำความเข้าใจกับผู้เรียนเกี่ยวกับการ จัดการเรียนรู้ การทดสอบ และประเมินผล

2 ทดสอบก่อนเรียน (Pre-test) ด้วยแบบทดสอบความสามารถการในพูดภาษาอังกฤษในรูปแบบการจัดการเรียนรู้โดยใช้สถานการณ์เป็นฐาน

3 ดำเนินการสอนตามแผนการจัดการเรียนรู้โดยใช้สถานการณ์เป็นฐาน ของผู้เรียนชั้นมัธยมศึกษาปีที่ 3 ใช้เวลาในการสอนทั้งหมด 16 คาบ

4 ทดสอบหลังเรียน (Post-test) ด้วยแบบทดสอบความสามารถการในพูดภาษาอังกฤษในรูปแบบการจัดการเรียนรู้โดยใช้สถานการณ์เป็นฐาน

5 เก็บรวบรวมข้อมูล และนําข้อมูลทั้งหมดมาวิเคราะห์

6 สรุปและอภิปรายผล

เนื่องจากสถานการณ์การแพร่ระบาดของเชื้อไวรัส Covid-19 ที่เกิดขึ้นทั่วโลกรวมถึงประเทศไทยในช่วงเวลาของการดำเนินการวิจัย ก่อให้เกิดข้อจำกัดในการดำเนินวิจัยผู้วิจัยจึงดำเนินปรับรูปแบบการจัดกิจกรรมตามแบบแผนแรกที่สามารถดำเนินการวิจัยที่สถานศึกษาได้นั้น เปลี่ยนเป็นการดำเนินการวิจัยในรูปแบบออนไลน์ เพื่อให้การวิจัยดำเนินการอย่างต่อเนื่องและเป็นไปตามนโยบายการป้องกันการแพร่ระบาดของเชื้อไวรัส Covid-19 ภายในประเทศและและสำนักการศึกษา กรุงเทพมหานคร

1. การวิเคราะห์ข้อมูลและสถิติที่ใช้

ผู้วิจัยได้ตรวจสอบความเหมาะสมและความตรงเชิงเนื้อหาของแผนการจัดการเรียนรู้และแบบแประเมินด้านความสามารถการในพูดภาษาอังกฤษ โดยใช้การวิเคราะห์หาค่าดัชนีความสอดคล้อง (Index of Item Objective Congruence: IOC) และคะแนนจากแบบทดสอบความสามารถการในพูดภาษาอังกฤษก่อนและหลังการใช้รูปแบบการจัดการเรียนรู้โดยใช้สถานการณ์เป็นฐานเพื่อพัฒนาความสามารถการในพูดภาษาอังกฤษ โดยใช้การวิเคราะห์หาค่าเฉลี่ย (Mean) และส่วนเบี่ยงเบนมาตรฐาน (Standard Deviation) เปรียบเทียบ โดยใช้สถิติทดสอบ t-test แบบ dependent samples

**ผลการวิจัย**

การวิจัยครั้งนี้เป็นการศึกษาความสามารถการในพูดภาษาอังกฤษของผู้เรียนชั้นมัธยมศึกษาปีที่ 3 ที่ได้รับการจัดการเรียนรู้โดยใช้สถานการณ์เป็นฐาน โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานคร จำนวน 41 คน โดยใช้เวลาในการทดลองสัปดาห์ละ 2 คาบเรียน เป็นเวลา 10 สัปดาห์ ใช้เวลาในการทดสอบก่อนและหลังเรียนอย่างละ 1 คาบเรียน รวมทั้งหมดเป็น 22 คาบเรียน การวิเคราะห์ข้อมูลเปรียบเทียบความสามารถการในพูดของผู้เรียนชั้นมัธยมศึกษาปีที่ 3 โรงเรียนหนองจอกพิทยานุสรณ์ สำนักงานเขตหนองจอก สังกัดกรุงเทพมหานครก่อนและหลังใช้รูปแบบการจัดการเรียนรู้โดยใช้สถานการณ์เป็นฐาน การวิเคราะห์ข้อมูล ดังนี้

ตาราง 3 ผลคะแนนที่ได้จากแบบทดสอบก่อนและหลังการทดลอง โดยผู้ประเมิน 3 คน

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ผู้เรียนคนที่  1-41 | คะแนนก่อน  การทดลอง  (36 คะแนน) | | | ค่า  เฉลี่ย | IELTS Speaking Band | คะแนนหลัง  การทดลอง  (36 คะแนน) | | | ค่า  เฉลี่ย | IELTS Speaking Band | ค่าความแตกต่าง (เพิ่มขึ้น/ลดลง) | |
| ผู้ประเมินคนที่ | | | ผู้ประเมินคนที่ | | |
| 1 | 2 | 3 | 1 | 2 | 3 |
|  | 9.24 | 9.34 | 9.59 | 9.44 | 2 | 14.27 | 13.56 | 15.41 | 14.37 | 4 | เพิ่มขึ้น | 4.93 |
| ร้อยละ | 25.67 | 25.94 | 26.64 | 26.22 |  | 39.64 | 37.67 | 42.81 | 39.92 |  | เพิ่มขึ้น | 13.69 |

คะแนนเฉลี่ยหลังการทดลองสูงกว่าก่อนการทดลอง โดยคะแนนก่อนการทดลองมีค่าเฉลี่ย 9.44 คิดเป็นร้อยละ 26.22 ที่ และคะแนนหลังการทดลองมีค่าเฉลี่ย 14.37 คิดเป็นร้อยละ 39.92 คะแนนเฉลี่ยเพิ่มขึ้น 4.93 คิดเป็นร้อยละ 13.69

ผลคะแนนก่อนการทดลองเมื่อเทียบกับระดับที่บงบอกถึงความสามารถในการใช้ภาษาอังกฤษของ IELTS (International English Language Testing System) นั้นเฉลี่ยอยู่ที่ระดับ 2 และคะแนนหลังการทดลองเมื่อเทียบกับระดับที่บงบอกถึงความสามารถในการใช้ภาษาอังกฤษของ IELTS (International English Language Testing System) นั้นสูงขึ้นเฉลี่ยอยู่ที่ระดับ 4

ตาราง 4 ผลการเปรียบเทียบความสามารถการในพูดภาษาอังกฤษและหลังใช้รูปแบบการจัดการเรียนรู้โดยใช้สถานการณ์เป็นฐาน

|  |  |  |  |  |  |  |
| --- | --- | --- | --- | --- | --- | --- |
| ผลการทดลอง | ก่อนการทดลอง | | หลังการทดลอง | | t | p-value |
| ค่าเฉลี่ย | ส่วนเบี่ยงเบน  มาตรฐาน | ค่าเฉลี่ย | ส่วนเบี่ยงเบน  มาตรฐาน |
|  | S.D. |  | S.D. |
| ความสามารถการในพูดภาษาอังกฤษ | 9.44 | 1.467 | 14.37 | 1.933 | -19.680\*\* | .000\* |

\*\* มีนัยสำคัญทางสถิติที่ระดับ .01

ความสามารถในการพูดของผู้เรียนก่อนและหลังการทดลอง แตกต่างกันอย่างมีนัยสําคัญทางสถิติที่ระดับ .01 โดยค่าเฉลี่ยก่อนและหลังการทดลองอยู่ที่ 9.44 และ 14.37 ตามลําดับ แสดงว่า การจัดการเรียนรู้โดยใช้สถานการณ์เป็นฐานช่วยให้ผู้เรียนพัฒนาความสามารถการในพูดภาษาอังกฤษ

**สรุปผลและอภิปรายผล**

ผู้เรียนชั้นมัธยมศึกษาปีที่ 3 ที่ได้ใช้รูปแบบการจัดการเรียนรู้โดยใช้สถานการณ์เป็นฐาน มีความสามารถการในพูดภาษาอังกฤษหลังการทดลองสูงกว่าก่อนการทดลองอย่างมีนัยสําคัญทางสถิติที่ระดับ .01 ซึ่งผลสําเร็จดังกล่าวมีประเด็นที่สามารถนํามาอภิปรายได้ดังนี้

การจัดการเรียนรู้โดยใช้สถานการณ์เป็นฐานที่ร่วมกับกิจกรรมการแสดงบทบาทสมมติ (Role-Play), การเล่าเรื่อง (Storytelling) และการร้องเพลง (Song) ซึ่งได้มาจากหลักสูตรสถานศึกษา และการจัดเรียงลําดับกิจกรรม การจัดเรียงกิจกรรมตามลำดับ ซึ่งการจัดการเรียนรู้โดยใช้สถานการณ์เป็นฐานนั้น เป็นการจำลองเหตุการณ์จริงที่เกิดขึ้นในชีวิตประจําวันของผู้เรียน เน้นให้ผู้เรียนได้ฝึกการใช้ภาษาเพื่อการสื่อสาร โดยผู้เรียนมีโอกาสในการเลือกใช้ภาษาให้ถูกต้องและเหมาะสม และสามารถนําความรู้ที่ได้ไป ประยุกต์ปรับใช้ในสถานการณ์จริง นอกจากนี้การจัดการเรียนรู้โดยใช้สถานการณ์เป็นฐานที่ร่วมกับกิจกรรมเปิดได้โอกาสให้นผู้เรียนพูด ภาษาอังกฤษได้มากขึ้น ดังเห็นได้จากคะแนนผลการทดสอบวัดความสามารถในการพูดภาษาอังกฤษก่อนและหลังการทดลองที่พบว่าผู้เรียนมีพัฒนาการความสามารถการในพูดภาษาอังกฤษเพิ่มขึ้น ในด้านความคล่องแคล่วในการใช้ภาษาอังกฤษ การเชื่อมโยงความคิด และเรียบเรียงผ่านการพูดที่คล่องแคล่ว ถูกต้องและมีความสัมพันธ์กันมากขึ้น การเลือกใช้คำศัพท์ภาษาอังกฤษที่ถูกต้องและมีความหลากหลาย มีความรู้เกี่ยวกับคำศัพท์ที่กว้างขวางขึ้น และเลือกใช้คำศัพท์ในแต่ละบริบทที่แตกต่างกันได้ถูกต้องและเหมาะสมขึ้น รวมทั้งการใช้ไวยากรณ์ภาษาอังกฤษในการสื่อสารที่ถูกต้อง สามารถในการสื่อสารด้วยการใช้โครงสร้างทางไวยากรณ์ที่ถูกต้องและใช้รูปแบบประโยคที่แตกต่างกันออกไปในแต่ละสถานการณ์ได้อย่างเหมาะสมขึ้น ทั้งนี้ยังสามารถออกเสียงคำศัพท์ภาษาอังกฤษได้อย่างถูกต้องและสามารถสื่อสารได้เข้าใจด้วยการพูดได้ดีขึ้น ซึ่งจากการทดลองคะแนนความสามาถการพูดภาษาอังกฤษของผู้เรียนหลังการทดลองสูงกว่าก่อนการทดลอง โดยคะแนนก่อนการทดลองมีค่าเฉลี่ย 9.44 คิดเป็นร้อยละ 26.22 และคะแนนหลังการทดลองมีค่าเฉลี่ย 14.37 คิดเป็นร้อยละ 39.92 คะแนนเฉลี่ยเพิ่มขึ้น 4.93 คิดเป็นร้อยละ 13.69 (จากตารางที่ 3) ซึ่งผลคะแนนก่อนการทดลองเมื่อเทียบกับระดับที่บงบอกถึงความสามารถในการใช้ภาษาอังกฤษของ IELTS (International English Language Testing System) นั้นเฉลี่ยอยู่ที่ระดับ 2 คือไม่สามารถสื่อสารคำศัพท์ขั้นพื้นฐานได้คือไม่สามารถสื่อสารเป็นเรื่องราวได้พูดได้เป็นคำๆ เฉพาะคำศัพท์สั้นๆ ที่คุ้นเคยเท่านั้น มีปัญหาในการทำความเข้าใจภาษาพูดและภาษาเขียน และคะแนนหลังการทดลองเมื่อเทียบกับระดับที่บงบอกถึงความสามารถในการใช้ภาษาอังกฤษของ IELTS (International English Language Testing System) นั้นสูงขึ้นเฉลี่ยอยู่ที่ระดับ 4 คือมีความสามารถในการสื่อสารจำกัดคือมีความสามารถในการสื่อสารจำกัดเฉพาะเรื่องที่ตนเองคุ้นเคย มีปัญหาในการสื่อสาร การเข้าใจและการแสดงออกทางความคิดและไม่สามารถใช้ภาษาที่ซับซ้อนได้

**ข้อเสนอแนะ**

1. ข้อเสนอแนะในการทำวิจัยครั้งต่อไป

1.1 ควรนำการจัดกิจกรรมการจัดการเรียนรู้โดยใช้สถานการณ์เป็นฐานเพื่อพัฒนาความสามารถการในพูดไปใช้ในรายของกลุ่มสาระภาษาต่างประเทศ เช่น รายวิชาภาษาจีน รายวิชาภาษาอาหรับ ภาษามลายู หรือ รายวิชาภาษาต่างประเทศต่างๆ ตามบิรบทของสถานศึกษา

1.2 ควรมีการจัดกิจกรรมการจัดการเรียนรู้โดยใช้สถานการณ์เป็นฐานเพื่อพัฒนาความสามารถการในพูดภาษาอังกฤษโดยเพิ่มระยะเวลาในการดำเนินกิจกรรมเพื่อให้แนวโน้มความความสามารถการในพูดภาษาอังกฤษชัดเจนขึ้น

1.3 ในการศึกษาครั้งต่อไปควรให้ผู้เรียนได้ลองประเมินตนเองเพื่อให้ผู้เรียนได้รับรู้และประเมินตนเองควบคู่ไปกับการจัดกิจกรรมการจัดการเรียนรู้โดยใช้สถานการณ์เป็นฐาน

1.4 ควรพัฒนาการจัดกิจกรรมการจัดการเรียนรู้โดยใช้สถานการณ์เป็นฐานให้อยู่ในรูปแบบออนไลน์เพื่อสอดรับกับวิถีการเรียนใหม่ที่เกิดขึ้น New Normal และต่อเนื่องไปในอนาคต Next Normal

**เอกสารอ้างอิง**

เทื้อน ทองแก้ว. (2563). **การออกแบบการศึกษาในชีวิตวิถีใหม่: ผลกระทบจากการแพร่ระบาด COVID-19 New Normal**

**Based Design in Education: Impact of COVID-19**. สืบค้นเมื่อวันที่ 17 เมษายน, 2563, จาก:

https://ph02.tci-thaijo.org/index.php/withayajarnjournal/article/view/241830

ฉลองรัฐ เฌอมาลย์ชลมารค. (2563). **NEXT NORMAL กับวิถีใหม่แห่งการสื่อสาร**. สืบค้นเมื่อวันที่ 17 เมษายน, 2563, จาก:

https://www2.rsu.ac.th/sarnrangsit-online-detail/CommArts-Article15

ธนพิชฌน์ แก้วกา. (2563). **กรุงเทพมหานคร พร้อมจัดการเรียนรู้ตามแนวทาง 4 On ในช่วงสถานการณ์การแพร่ระบาดของ**

**โควิด-19**. สืบค้นเมื่อวันที่ 17 เมษายน, 2563, จาก: https://thainews.prd.go.th/th/news/detail/TCATG200528215613401

ล้วน สายยศ, และ อังคณา สายยศ. (2536). **เทคนิคทางการศึกษา.** กรุงเทพ: ศูนย์ส่งเสริมวิชาการ.

สถาบันทดสอบทางการศึกษาแห่งชาติ(องค์การมหาชน). (2563). **ค่าสถิติพื้นฐานผลการทดสอบ O-NET ม.3**. สืบค้นเมื่อวันที่

15 เมษายน, 2562, จาก: <https://www.niets.or.th/th/catalog/view/3865>

Al-Eiadeh, A.-R., Al, M., Sobh, Al Zoubi, S., และ Al-Khasawneh, F. (2016). **Improving English Language**

**Speaking Skills of Ajloun National University Students.** International Journal of English and Education,

2016(5), 181-195.

# Brainfit. (2018). ไม่เข้าใจแต่ไม่แสดงออก! 5 ปัญหาของเด็ก(ไทย)ในการฟังภาษาอังกฤษ. Retrieved May 17, 2018,

# from: https://www.brainfit.co.th/th/blog-th/ไม่เข้าใจแต่ไม่แสดงออก-5-ปัญหาของเด็กไทยในการฟังภาษาอังกฤษ

Council, B. (2019). **5 เหตุผลสำคัญว่าทำไมคุณถึงพูดภาษาอังกฤษไม่ได้สักที.** สืบค้นเมื่อวันที่ 10 มกราคม, 2562, จาก:

[www.britishcouncil.or.th/english/tips/5-reasons-why-you-cannot-speak-english](http://www.britishcouncil.or.th/english/tips/5-reasons-why-you-cannot-speak-english)

Fitz-Gibbon, C. T., Herman, J. L., Morris, L. L., Morris, L. L., University of California, L. A. C. f. t. S. o. E.,

California Univ., L. A. C. f. t. S. o. E., และ ., U. o. C. C. f. t. S. o. E. (1987). **How to Design a Program**

**Evaluation**. Los Angeles: SAGE Publications.

# Globish. (2019). 5 เหตุผลสำคัญ ว่าทำไมคุณถึงพูดภาษาอังกฤษไม่ได้สักที. Retrieved December 20, 2020, from:

# https://www.globish.co.th/blog/professional/why-can-not-speak-english

IELTS. (2018). **Understanding the IELTS Speaking band descriptors.** Retrieved December 24, 2018, from:

<https://www.ieltsessentials.com/blog/2018/12/24/understanding-the-ielts-speaking-band-descriptors>

Springnews. (2558). **ปัญหาเด็กไทยกับการใช้ภาษาอังกฤษ.** สืบค้นเมื่อวันที่ 10 มกราคม, 2562, จาก:

<https://www.youtube.com/watch?v=F6aD94pSq5c>